Fiesta del ciudad de Cavite

Fiesta del Ciudad de Cavite

Por Flora del Rosario

A las cinco de la mañana el campana ta repica,
Mientras el banda de musico ta voltea.
Mucho Visita ta veni, especialmente aquel de afuera.
Deferente regalo como arroz, legumbres, frutas y gallina ta lleva.

Alegre tambien ilos na parque ta pasea, 
y ta gusta todo nisos comida;
Como el morcon, lechon, embotido y relleno degallina,
Asi tambien el delicioso ensalada de frutas,
leche flan, ube,pastel, y otro pa.

Por la noche, mas mucho ta alumbra, 
pero losde mas jovenes na tio vivo ta embarca.
Todo este actividades yo ta observa,
Si nisos ta celebra el ostentoso. Fiesta.

Literatura